**Iparűzési adó**

Tájékoztató a kötelező elektronikus ügyintézésről

Felhívjuk tisztelt adózóink figyelmét, hogy minden vállalkozó (gazdálkodó szervezet és egyéni vállalkozó) köteles adóhatóságunkkal elektronikus úton kapcsolatot tartani és ügyeit elektronikus úton intézni.

Önkormányzatunk felé az alábbi módokon lehet ügyet indítani.
1. <https://ohp-20.asp.lgov.hu> felületen adóbevallás, bejelentés, változásbejelentés, elektronikus ügyintézési igény bejelentése, adótúlfizetés rendezése iránti kérelem,
2. <https://epapir.gov.hu/> felületen adóigazolási kérelem, meghatalmazás bejelentése, bejelentkezés a helyi iparűzési adó hatálya alá, nem formalizált kérelem benyújtása.
3. A helyi iparűzési adóbevallás az állami adóhatóságon keresztül is benyújtható.

Gerjen Község Önkormányzat Képviselő-testületének a 12/2016. (XII.31.) számú rendelete alapján **a helyi iparűzési adó mértéke az adóalap 2 %-a.**

Kedvezmény: a vállalkozó háziorvost, védőnőt 50%-os adókedvezmény illeti meg, ha annak vállalkozási szintű iparűzési adóalapja az adóévben a 20 millió forintot nem haladja meg.